**Aðalfundur Búnaðarsambands Eyjafjarðar 2021 haldinn í Hlíðarbæ 10. mars kl. 10:30.**

Dagskrá:

1. Fundarsetning og skipan starfsmanna fundarins.
2. Skýrsla stjórnar og reikningar 2019 og 2020 kynntir.
3. Umræður og reikningar bornir upp til samþykktar.
4. Erindi gesta.

Gunnar Þorgeirsson formaður BÍ og Vigdís Häsler framkvæmdastjóri BÍ.

1. Súpa og verðlaunaveitingar vegna áranna 2019 0g 2020.

Nautgripa- og sauðfjárræktarverðlaun ásamt Hvatningarverðlaunum.

1. Lagabreytingar.
2. Kosningar:
3. Tveir menn í stjórn til þriggja ára.
4. Tveir menn í stjórn til tveggja ára.
5. Tveir varamenn til eins árs.
6. Formaður kosinn úr hópi stjórnar.
7. Varaformaður kosinn úr hópi stjórnar.
8. Tveir skoðunarmenn til eins árs.

Tveir varaskoðunarmenn til eins árs.

1. Einn fulltrúi á Búnaðarþing auk varamanns.
2. Framlagning mála. Fjárhagsáætlun og tillögur.
3. Önnur mál.
4. Formaður, Gunnhildur Gylfadóttir setti fund og bauð fundarmenn velkomna.

Tilnefndi Guðmund Sturluson og Hákon Bjarka Harðarson fundarstjóra og

Gest Jensson og Helgu Hallgrímsdóttur fundarritara.

1. Gunnhildur Gylfadóttir formaður flutti skýrslu stjórnar fyrir árin 2019 og 2020

þar sem aðalfundur síðasta árs féll niður vegna Covid-faraldursins.

Gunnhildur byrjaði á að ræða um Samráðsgátt sem er nýtt kerfi stjórnvalda til að hafa samráð við almenning. Í gegnum þessa samráðsgátt hafa BSE, BÍ og aðildarfélög þess fengið mörg mál til umsagnar frá ráðuneytum. Hvetur alla til að kynna sér samráðsgáttina.

Ársfundur BÍ var haldinn á Hótel Örk í Hveragerði í marsmánuði 2019. Á hann fór formaðurinn ásamt Guðmundi Bjarnasyni búnaðarþingsfulltrúa. Þar var m.a. kynnt áfangaskýrsla félagskerfisnefndar BÍ. Gunnhildur sagði að gaman væri að taka það saman hversu oft, síðastliðin 10 ár félagskerfi bænda hefði verið til umræðu á fundum BÍ. Vonaði að á næstu vikum næðist sá áfangi sem stefnt væri að í þessari lotu og stjórn BÍ gæti farið að einbeita sér að öðru og sér í lagi hagsmunabaráttu bænda. Áfram þyrfti að vinna að því að fyrirtæki í landbúnaði taki þátt í hagsmunabaráttunni eins og þau hafa lýst vilja til að gera. Og vonandi að allir bændur taki þátt í nýju félagskerfi og séu tilbúnir að fjármagna hagsmunabaráttuna. Getum ekki alltaf hirt ávinninginn og látið aðra sjá um verkin.

Stjórn BSE skoðaði ruslamál á árinu 2019. Fór í heimsókn í Gámaþjónustuna og kynnti sér starfið þar. Í framhaldinu var haldinn almennur fundur í Búgarði þar sem Hilda Jana Gísladóttir og Helgi Pálsson fóru yfir endurvinnslu og flokkunarmál hjá Eyþingi. Bændablaðið sýndi þessu brölti okkar áhuga og birti um það grein. Áminnig og hvatning var send til bænda um að skoða þessi mál og huga að fegrun umhverfis og góðri umgengni.

Sigurgeir framkvæmdastjóri skoðaði útboðsmál á olíu fyrir bændur en þótti verkefnið allsnúið vegna mismunandi þjónustustigs söluaðila og það því sett á ís. Samningar náðust við verslanir Sindra um afslátt t.d. af vinnufatnaði eins og kynnt var í tölvupósti.

Stóra hráakjötsmálið var svo tilefni til nokkurra funda og heilmikilla skrifa. Haft var samband við ráðherra og þingmenn og sent bréf til atvinnuveganefndar Alþingis og þingmanna kjördæmisins, byggt á því sem kom fram á fundi hér í Hlíðarbæ sem landbúnaðarráðherra , Kristján Þór, hélt og stjórnaði svo eftirminnilega sjálfur. Ráðherrann var ekki alveg sammála því sem stóð í bréfinu og urðu nokkur bréfaskipti milli hans og formanns BSE en uppúr stóð að hann gat ekki staðið við sitt.

BSE fór í samstarf við Búnaðarsamband Suður-Þingeyinga um sæðingar á svæðunum á ákveðnum tímum. Gekk það ágætlega og líklegt að samstarfið muni vaxa ef ekki kemur til sameiningar.

Formannafundur hjá BÍ var í október 2019 og enn var rætt um nýtt félagskerfi og í nóvember var fyrsti formanna-netfundurinn um sama mál.

Mikill illviðrakafli skall á í desember 2019 og erfiður vetur í kjölfarið. Bændur fóru misvel út úr desemberveðrinu, víða varð rafmagnslaust, símasambands- og netlaust en hvergi varð þó stórtjón. Sigurgeir framkvæmdastjóri BSE fór í stjórnstöð almannavarna og gat gefið ýmsar upplýsingar þar, er varðaði bændur og búskap á svæðinu og hafði yfirsýn yfir að rafstöðvar færu á alla bæi sem þess þörfnuðust. Í kjölfarið bauð Sigurgeir bændum að taka þátt í útboði á rafstöðvum. Það vatt uppá sig og endaði með því að bændur um allt land voru með.

Fyrir Búnaðarþing 2020 var haldinn fyrsti fundur stjórna Búnaðarsambanda Eyjafjarðar og Suður- og Norður- Þingeyinga. Þetta var gert í ljósi þessa að til stóð að samþykkja tillögur að nýju félagskerfi bænda á BÍ þingi í mars 2020. Fundurinn fór vel fram en þar sem ekkert varð úr félagskerfisbreytingum á Búnaðarþingi, sem Aðalsteinn Hallgrímsson sat í forföllum formanns, var engu breytt heima í héraði. En þar sem standa fyrir dyrum breytingar á félagskerfi bænda á Búnaðarþingi nú í mars , funduðu stjórnir búnaðarsambandanna í febrúar sl. og var samþykkt að leggja til við aðalfundi sambandanna að fá umboð til að vinna áfram að sameiningarferli og vona að væntanlegt BÍ þing samþykki tillögur að breytingum að félagskerfi bænda.

Snemma árs 2020 kom Guðrún Tryggvadóttir, þáverandi formaður BÍ á fundi hér heima í héraði og voru þeir haldnir á 4 stöðum á svæðinu, ýmist í heimahúsum eða sölum sem ekki þurfti að borga fyrir. Þetta var skemmtilegt framtak, fín mæting heimafólks og sniðug leið til að ná til þeirra sem aldrei mæta á fundi og mætti vel þróa áfram.

Covid-faraldurinn skall svo á í mars 2020. Bændasamtökin stóðu sig virkilega vel með upplýsingagjöf til bænda og að útvega afleysingu ef á þurfti að halda en margir sauðfjárbændur vou kvíðnir fyrir sauðburði. Þarna eins og oft áður var leitað til búnaðarsmabandanna til að vakta sitt svæði ef illa færi. Bændur urðu eðlilega hræddir um að erfitt yrði um aðföng og þjónustu en misjafnt var hversu langt fyrirtæki og stofnanir gengu í lokunum í þessu covid-ástandi. Mörg fyrirtæki hugsuðu í lausnum og nýttu jafnvel tækifærið til að auka þjónustuna m.a. með því að keyra vörum heim til bænda. Framkvæmdastjóri BSE bauð bændatengdum aðilum að nota póstlista búnaðarsambandsins til að koma breyttri þjónustu og reglum vegna covid til skila og einhverjir nýttu sér það.

Kal og girðingatjón var töluvert á síðast ári eftir erfiðan vetur. Framkvæmdastjóri BSE aðstoðaði bændur eftir þörfum vegna þessarar mála en tjón þarf að vera mjög verulegt svo hægt sé að sækja um bætur. BSE keypti dróna og voru tún á þeim bæjum þar sem kal var umtalsvert mynduð úr lofti og myndirnar síðan notaðar ef til umsóknar í Bjargráðasjóð kom. Dróninn nýtist einnig til vinnu við kortagerð og þá sérstaklega í skráningu á fornleifum sem Hákon Jensson fornleifafræðingur er með. Þá væri verðugt verkefni fyrir landeigendur að gera átak í hnitsetningu landamerkja.

Landbúnaðarstefna, flokkun landbúnaðarlands, frumvarp um tollamál, jöfnun sæðingatolla, samningar við frjótækna eru mál sem nýverið hafa verið upp á borðum hjá stjórn BSE. Formannafundur BÍ var í júní og var BÍ send enn ein umsögnin um tillögur að nýju félagskerfi bænda. Auka BÍ þing var rafrænt og þar var farið yfir málefni Hótel Sögu en staðan þar er ekki góð eins og allir vita.

BSE er í samstarfi við Skógræktina í verkefninu Norðlenskur iðnviður fyrir PCC á Bakka. Verkefnið felst helst í því að gera efnagreiningar á norðlenskum viðartegundum og athuga hvort þær henta í hráefni fyrir PCC. Í framhaldinu verður skoðað hvaða landsvæði henta og hvort þetta borgar sig peningalega og kolefnislosunarlega séð.

Riða kom upp í Skagafirði sl. haust sem er grafalvarlegt mál sér í lagi þar sem stutt er síðan að reglur í hólfinu voru rýmkaðar.

Gunnhildur sagði að víða væri vegið að okkur bændum. Hvort sem það eru skæðar veirur, stjórnvöld, innflutningur, loftlagsmál, fjölmiðlar eða Ólafar! Nögum ekki skóinn hvort af öðru heldur snúum bökum saman. Veitir svo sannarlega ekki af. Að lokum gat Gunhildur þess að hún gæfi ekki kost á sér til áframhaldandi stjórnarsetu. Þakkaði öllum félögum sínum fyrir frábært samstarf og sagðist mundi sakna þess að vera ekki með púlsinn á því sem er að gerast. Þakkaði Sigurgeiri framkvæmdastjóra fyrir endalausa þolinmæði og vinnu sem hún hefði lagt á hann. Öðru starfsfólki búnaðarsambandsins þakkaði hún vel unnin störf. Nýrri stjórn óskaði hún velfarnaðar og fundarmönnum góðrar heimferðar að fundi loknum og gæfuríkra komandi ára.

Sigurgeir Hreinsson framkvæmdastjóri BSE fór yfir ársreikninga Búnaðarsambandsins fyrir árin 2019 og 2020.

Ársreikningur 2019:

Tekjur 88.804.484 kr.

Gjöld 89.655.159 kr.

Tap án fjármunatekna og fjármagnsgjalda 850.675 kr.

Vaxtatekjur 1.386.696 kr.

Vaxtagjöld og verðbætur -38.372 kr.

Hagnaður fyrir tekjusskatt 497.649 kr.

Reiknaður tekjuskattur -211.195 kr.

Hagnaður ársins 286.454 kr.

Eignir í árslok 160.315.599 kr.

Ársreikningur 2020:

Tekjur 100.384.067 kr.

Gjöld 99.852.937 kr.

Hagnaður án fjármunatekna og fjármagnsgjalda 531.130 kr.

Vaxtatekjur 921.074 kr.

Vaxtagjöld og verðbætur 53.058 kr.

Hagnaður fyrir tekjuskatt 1.504.262 kr.

Reiknaður tekjuskattur -189.187 kr.

Hagnaður ársins 1.315.075 kr.

Eignir í árslok 167.395.632 kr

Sigurgeir nefndi að framlög til kúasæðinga væri nær óbreytt milli ára. Einnig að kjarasamningar við frjótækna væru lausir.

1. Fundarstjóri gaf orðið laust um skýrslu stjórnar og framlagða ársreikninga.

Enginn óskaði eftir að taka til máls.

Fundarstjóri bar ársreikning 2019 upp til atkvæða og var hann samþykktur samhljóða.

Fundarstjóri bar ársreikning 2020 upp til atkvæða og var hann samþykktur samhljóða.

1. Gunnar Þorgeirsson formaður BÍ og Vigdís Häsler framkvæmdastjóri BÍ þökkuðu fyrir boðið á fundinn. Ræddu fyrirhugaðar breytingar á félagskerfi bænda. Mikilvægt að einfalda kerfið, bændur verði beinir aðilar að BÍ og búgreinafélögin deildir í BÍ. Þannig gætu Bændasamtökin orðið þau sterku hagsmunasamtök, fyrir landbúnaðinn í heild, sem þau þyrftu að vera. Ef bændur sameinist ekki um hagsmunabaráttuna sjálfir gerir það enginn. Bændur verði að sjá að þeir hafi ávinning af félagsaðild og sagði Gunnar að stærsta áhrifavaldið væri samningsumboðið sem BÍ fer með, fyrir hönd bænda, við ríkið. Þá sagði hann að Búnaðarþing ætti að snúast um stóru málin sem snerta heildarsamtökin.

Verið er að skoða aðild afurðastöðva og annarra fyrirtækja sem þjónusta bændur að BÍ.

Stefnt er að því að nýtt félagskerfi taki við 1.júlí n.k.

Vigdís sagði að lög um Óbyggðanefnd hefðu verið framlengd nýverið á Alþingi og væri það umhugsunarefni. Mjög þarft væri að hvetja bændur til að hnitsetja landamerki, allavega þau sem samkomulag væri um. Sagði að búið væri að birta Umhverfisstefnu Bændasamtakanna á heimasíðu BÍ. Fundað hefur verið með fyrirtækinu Pure North í Hveragerði og þar væri hægt að endurnýta allt plast sem til fellur í landbúnaði. Hugmyndin að bændur geti fengið vottun um að þeir séu að skila öllu plasti til endurvinnslu.

Ræddu einnig um Bjargráðasjóð þar sem vinna er í gangi um breytingar, og um stöðu Hótel Sögu. Ýmsir aðilar hafa sýnt áhuga á að kaupa húsið og viðræður í gangi.

Einnig sagðist Gunnar hafa fengið ábendingu um hvort BÍ ætti að vera með “vinalínu” fyrir þá bændur sem eru í mikilli einangrun.

Fundarstjóri gaf orðið laust fyrir umræður.

Jónas Vigfússon spurði hvort aðildarfélög BÍ, t.d. Félag hrossabænda, hefðu tjáð sig um breytingartillögurnar að félagskerfinu.

Birgir Arason þakkaði gestunum fyrir þeirra erindi. List mjög vel á tillögurnar um nýtt félagskerfi bænda. Hefur styrkst í trúnni að búnaðarsamböndin séu lykilfélög heima í héraði sem tenging við BÍ. Kvíðir þvi ekki að búgreinafélögin missi einhvern slagkraft innan BÍ. Stjórn Bændasamtakanna vinni fyrir allar búgreinar.

Sigurgeir Hreinsson þakkaði Vigdísi og Gunnari fyrir ágætt erindi. Ræddi félagskerfisbreytinguna, félagi verður að hagnast á þátttöku í félaginu. Sagði að Bjargráðasjóður hefði haft tekjur af búnaðargjaldinu og helmingur tekna hans þurrkast út þegar búnaðargjald var fellt niður. Alþingi hefur tekið á málunum þegar eitthvað hefur komið uppá.

Sagði hnitsetningar landamerkja mjög áríðandi, væru víða ekki í lagi.

Fagnar umhverfisskýrslu landbúnaðarins. Verðum að fylgjast vel með kolefnisspori landbúnaðarins og að réttar tölur séu notaðar.

Gunnhildur Gylfadóttir þakkar fyrir erindin. Leist vel á hugmyndina um “vinalínu”. Sagði frá fundi sem hún fór fyrir nokkrum árum hjá Búnaðarsambandi Suður-Þingeyinga þar sem fjallað var heilsu og lífsgæði bænda. Spurning hvort hægt væri að bjóða uppá svipaða fræðslu á netfundum.

Velti fyrir sér afhverju bændur væru ekki í BÍ og legðu sitt til kjarabaráttunnar. Vonar að breytingar á félagskerfinu gangi í gegn.

Aðalsteinn Hreinsson þakkaði gestunum fyrir komuna. Líst vel á að einfalda félagskerfi bænda. Vill að fleiri fái að koma á BÍ þing og búgreinaþing svo að sem flestir fái að kjósa. Velti fyrir sér bótum fyrir kal og girðingatjón sl. vor, mjög misjafnt hvað bændur hafi verið að fá í bætur. Ræddi einnig um tryggingamál bænda.

Gunnar Þorgeirsson sagði að BÍ væri í viðræðum við Félag hrossabænda vegna breytinga á félagskerfi bænda.

Í sambandi við Bjargráðasjóð taldi hann að Bændasamtökin hefðu gert reginmistök þegar búnaðargjaldið var aflagt. Hefði verið réttara að lækka það og sleppa að rukka fyrir hagsmunagæsluna. Alltaf erfitt að þurfi að sækja fjármuni til ríkisins.

Finnst netfundur um lýðheilsu bænda mjög góð hugmynd.

BÍ ættu að vera samtök allra bænda og horfa þyrfti til þess að allir mættu koma á búnaðarþingi þó aðeins fulltrúar fái að kjósa.

Í sambandi við tryggingamál benti hann bændum á að best væri að ræða við tryggingarráðgjafa.

Vigdís Häsler sagði að Bændasamtök Íslands ættu að vera leiðandi afl í upplýsingum um landbúnað.

1. Súpa og verðlaunaveitingar vegna áranna 2019 0g 2020.

Eftirfarandi verðlaun voru veitt:

**Nautgriparæktarverðlaun BSE fyrir árið 2019**

Árið 1986 hefja Friðrik Þórarinsson frá Bakka og Sigurbjörg Karlsdóttir frá Hóli við Dalvík búskap á Grund í Svarfaðardal og hafa búið þar síðan.Þau eiga tvo syni og eina dóttur.

Fljótlega í þeirra búskap hófust framkvæmdir og var byggt fjós árið 1990-91 og íbúðarhús 6 árum seinna. Með þá ágætu aðstöðu bjuggu þau þar til að tekið var til við byggingu á nýju fjósi árið 2015, sem var flutt í fyrir réttum 5 árum eða í mars 2016. Nýja fjósið er með mjaltaþjóni og úrvals aðstöðu fyrir dýr og menn og allt hið snyrtilegasta eins og þeirra er von og vísa því snyrtimennska og góð umgengni hefur ávalt einkennt þeirra störf.

Strax og flutt hafði verið í fjósið fóru afurðir að vaxa, sem þó höfðu verið ágætar fyrir.

Árið 2017 voru afurðirnar komnar í tæplega 8000 kg/árskú og 16. sæti á landsvísu. Á þeim þremur árum sem gerðar hafa verið upp skýrslur síðan, hafa þau Friðrik og Sigurbjörg verið með ólíkindum stöðug í afurðum og verið í 13., 10. og 11. sæti yfir landið með rúmlega 8000 og upp í 8200 kg á hverja kú, en fjöldi þeirra hefur verið á bilinu 53 -54 á þessum tíma.

Einnig er talsverð kjötframleiðsla á Grund og nautkálfar látnir lifa og er slátrað 20-25 kjötframleiðslu gripum árlega. Einnig eru á búinu um 90 kindur og hrossarækt sem skilað hefur góðum árangri og dóttir þeirra hjóna gjarnan keppt á hestum úr þeirra ræktun. Það má geta þess að 1. verðlauna stóðhesturinn Vængur frá Grund er í eigu þeirra.

Sigurbjörg og Friðrik fá nautgriparæktarverðlaun BSE fyrir árið 2019 fyrir afburða góðan rekstur og árangur í sínum búskap.

**Sauðfjárræktarverðlaun BSE fyrir árið 2019**

Bændur í Villingadal eru Árni Sigurlaugsson frá Ragnheiðarstöðum í Flóa og Guðrún Jónsdóttir, en þau hófu búskap 1985 og til 2013 í félagsbúi með Ingibjörgu systur Guðrúnar. Þær systur tóku við af foreldrum sínum, Jóni Hjálmarssyni og Hólmfríði Sigfúsdóttur en afi og amma þeirra systra höfðu komið vestan úr Skagafirði og hófu búskap í Villingadal 1922.

Á fyrstu árum sínum í búskap byggðu Árni og Guðrún íbúðarhús og fjós og eru þau með um 20 kýr auk geldneyta og 150 kindur. Hjá þeim hefur umgengni og snyrtimennska verið áberandi og fallegt að koma upp í Villingadal.

Í útreikningi vegna sauðfjárræktarverðlauna BSE kemur fram að í Ytri-Villingadal eru 119 ær með 36,2 kg eftir hverja vetrarfóðraða á, sem má nefna að vaxtarhraði er 143 gr. á dag í lömbum, gerð 10,8 og fituhlutfall 1,56. Afurðir eftir 25 gemlinga er 19,4 kg.  
Árni og Guðrún í Villingadal hljóta sauðfjárræktarverðlaun BSE árið 2019 fyrir góðar afurðir fjárins og snyrtilegan og vel rekinn búskap.

**Nautgriparæktarverðlaun BSE fyrir árið 2020**

Árið 1966 keyptu Marinó Sigurðsson og Sveinfríður Jónasdóttir Búrfell í Svarfaðardal og hófu þar búskap eftir að jörðin hafði verið í eyði í þrjú ár. Árin þar á eftir og til 1980 voru útihús öll byggð upp.   
Árið 1998 tekur Guðrún dóttir þeirra við búskap á Búrfelli ásamt manni sínum Gunnari Þór Þórissyni frá Auðbrekku í Hörgárdal. Saman eiga þau 2 syni, en Gunnar átti tvo syni fyrir.  
Búskapur þeirra Guðrúnar og Gunnars hefur alla tíð einkennst af hirðusemi og nákvæmni .  
Árið 2017 hófust þau handa við fjósbyggingu sem tekin var í notkun fyrir réttum þremur árum, í mars 2018.   
Afurðir bús­ins voru 8.579 kg eft­ir hverja árskú á ár­inu 2020 og hef­ur búið tekið mikið stökk í fram­leiðslu síðustu árin, með til­komu nýja fjóssins sem er með mjaltaþjóni og vel búið í alla staði.  
Í blaðaviðtali sem tekið var nú í vetur eftir að það kom í ljós að bú þeirra var með mestu afurðir á landinu, var haft eftir Guðrúnu. „Við erum með ný­legt fjós. Fram­leiðslan jókst hratt eft­ir að við flutt­um í það. Þegar aðstaðan batn­ar verða kýrn­ar heil­brigðari“.  
Til sam­an­b­urðar má geta þess að meðalaf­urðir bús­ins voru 7.977 kg á ár­inu 2019 og var búið þá í 17. sæti yfir afurðahæstu búin og á ár­inu 2018 var fram­leiðslan 7.492 kg og var búið þá í 41. sæti. Ef litið er til árs­ins áður en fjósið var tekið í notk­un sést að meðalaf­urðir á Búr­felli voru 6.927 kg mjólk­ur og búið í 102. sæti yfir kúa­bú­in. Stökkið er því mikið enda hafa meðalaf­urðir á hverja árskú auk­ist um 1.650 kg á þess­um tíma.  
Frá því fjósið var byggt hefur búið verið að vaxa og eldra fjós tekið undir kjötframleiðslu og eru látnir lifa allt að 20 nautkálfar á ári til slátrunar. Einnig eru Guðrún og Gunnar með um 100 kindur sem oft hafa vakið athygli fyrir góða gerð og vænleika lamba.  
Guðrún og Gunnar fá nautgriparæktarverðlaun BSE fyrir árið 2020 fyrir úrvals góðan búrekstur á Búrfelli.

**Sauðfjárræktarverðlaun BSE fyrir árið 2020**

Staðarbakki var byggt sem nýbýli út úr Ásgerðarstöðum árið 1939 af Skúla Guðmundssyni og Margréti Jósavinsdóttur langafa og ömmu Hákonar Þórs Tómassonar sem nú hlýtur verðlaunin. Afi og amma Hákonar Þórs, þau Sigurður Skúlason og Margrét Halldórsdóttir hófu búskap á Staðarbakka 1961 og bjuggu þar til Hákon kaupir af þeim árið 2016 þá 19 ára gamall. Á síðasta ári kaupir hann einnig búrekstur af Guðmundi afabróður sínum sem hafði búið frá 1971.  
Hákon Þór er fæddur og alinn upp á Akureyri, en frá frumbernsku var ljóst að hugurinn var bundinn við Staðarbakka og sauðfárbúskapinn þar.  
Fjárbúið á Staðarbakka hefur verið þekkt fyrir afburða fjárrækt í áratugi og hrútar þaðan farið á sæðingastöðvar. Nú er kynbótahrúturinn Garpur 16-838 sem keyptur var af Hákoni Þór á stöð, en miklar væntingar eru bundnar við hann.  
Á síðasta ári skiluðu 266 ær hjá Hákoni Þór á Staðarbakka 31,7 kg af kjöti eftir hverja vetrarfóðraða á, sem má nefna að vaxtarhraði er 149 gr. á dag í lömbum. gerð 11,3 og fituhlutfall 1,73 sem er með því hæsta sem gerist.  
Hákon Þór Tómasson hlýtur sauðfjárræktarverðlaun BSE 2020 fyrir góðan árangur í sauðfjárrækt og snyrtimennsku í búskap á Staðarbakka.

**Hvatningarverðlaun BSE fyrir árið 2020**

**Lindigarðar ehf. Ósi Hörgársveit**

Að Lindigörðum ehf standa Nanna Stefánsdóttir, dóttir hennar og tengdasonur, Sunna Hrafnsdóttir og Andri Sigurjónsson

Nanna er skrúðgarðyrkjumeistari frá Garðyrkjuskólanum og hefur starfað við garðyrkju síðan 1984. Árið 2007 stofnaði hún fyrirtækið Lindigarða ehf sem í upphafi sá um lóðaumhirðu og fl. á Akureyri.

Sunna er með BA próf á þjóðfélagsfræði og hefur einnig lokið bókhalds- og skrifstofunámi og útskrifaðist sem garðyrkjufræðingur frá Lbhí af lífrænni braut skólans árið 2018. Hún keypti helminginn í Lindigörðum ehf árið 2014, ásamt sambýlismanni sínum Andra Sigurjónssyni sem er húsasmiður að mennt og vinnur sem verktaki við smíðar. Það er óhætt að segja að menntun þeirra mæðgna í garðyrkju og Andra sem smiður hafi nýst einkar vel við uppbyggingu á búskapnum á Ósi.

Eftir að hafa leitað nokkuð að jörð til að stunda lífræna ræktun keyptu þau Ós í Hörgársveit haustið 2016. Á jörðinni hafði ekki verið stundaður búskapur til fjölda ára en tún verið nytjuð. Þar eru kjöraðstæður til ræktunar, jörðin liggur vel við sól. En það var ekki nóg því verkefnin voru mikil og mörg sem þurfti til að byggja upp framleiðsluna og koma í það form sem stefnt var að.

Byrjuðu eigendur strax að undirbúa jörðina og húsakost fyrir lífræna grænmetisrækt. Byrjað var að vinna upp frjósemi í jarðveginum, einnig var byggt gróðurhús. Stór braggi var á jörðinni og er búið að byggja inni í honum vinnslu þar sem aðstaða er til þvottar og pökkunar á grænmeti.

Fyrirtækið lauk aðlögun hjá Vottunarstofunni Tún og fékk vottun 2019 í lífrænni framleiðslu.

Ástæða þess að ábúendur á Ósi völdu lífræna ræktun var sú sannfæring að það væri best fyrir bæði jörðina og þá sem neyta vörunnar og því kom aldrei neitt annað til greina að fá lífræna vottun.

Margir sem hér eru inni geta vottað það að gulræturnar frá Ósi, en þær hafa verið uppistaðan í framleiðslunni, eru með eindæmum ferskar safaríkar og góðar.

Fyrir þá áræðni og elju sem eigendur Lindigarða hafa sýnt við að byggja upp ræktunina á Ósi fá þau Hvatningarverðlaun BSE fyrir árið 2020.

**Verðlaun fyrir stigahæstu hrútlömbin 2020**

1. 66 Varmi 89,5 stig. Eigendur Birgir og Lilja, Gullbrekku
2. 110 Bósi stig. Eigendur Guðmundur og Helga, Hríshóli
3. 154 Hallur stig. Eigendur Guðmundur og Helga, Hríshóli

Verðlaunagripir fyrir nautgriparækt voru hannaðir af Guðrúnu Steingrímsdóttur.

Verðlaunagripir fyrir sauðfjárrækt voru málaðir af Einari Gíslasyni

Verðlaunagripur Hvatningaverðlauna var hannaður af Guðrúnu Höddu

Bjarnadóttur. Einnig fylgdi gjafabréf að andvirði 100.000 kr.

Hvatningarverðlaununum.

Verðlaunagripir fyrir stigahæstu hrútlömbin......

1. Lagabreytingar.

Tillaga að lagabreytingu.

8. gr.

Samkvæmt 11. gr. Samþykkta Bændasamtaka Íslands skal Búnaðarsamband Eyjafjarðar kjósa 2 fulltrúa á búnaðarþing og tvo til vara. Formaður BSE er sjálfkjörinn. Kjósa skal annan mann til tveggja ára í senn. Einnig skal kjósa 2 varamenn til jafn langs tíma.

Greininni verði breytt á þann veg að við setninguna „Formaður BSE er sjálfkjörinn.“ bætist „og er varaformaður varamaður hans“.

Greinin í heild eftir breytingu verður eftirfarandi:

8. gr.

Samkvæmt 11. gr. Samþykkta Bændasamtaka Íslands skal Búnaðarsamband Eyjafjarðar kjósa 2 fulltrúa á búnaðarþing og tvo til vara. Formaður BSE er sjálfkjörinn og er varaformaður varamaður hans. Kjósa skal annan mann til tveggja ára í senn og varamann hans til jafn langs tíma.

**Samþykkt samhljóða**.

1. Kosningar.
2. Tveir menn í stjórn til 3ja ára:

Hákon Bjarki Harðarson og Guðmundur Sturluson.

1. Tveir menn í stjórn til 2ja ára:

Gestur Jensson og Aðalsteinn Hreinsson.

1. 2 varamenn til eins árs:

Fyrsti varamaður: Aðalsteinn Hallgrímsson

Annar varamaður: Karl Atlason

1. Formaður til eins árs: Birgir Arason
2. Varaformaður til eins árs: Gestur Jensson
3. Tveir skoðunarmenn til eins árs: Gunnhildur Gylfadóttir og Helga Hallgrímsdóttir.

Tveir varaskoðunarmenn til eins árs: Kristín Hermannsdóttir og Ásta Pétursdóttir.

1. Einn fulltrúi á Búnaðarþing: Hermann Ingi Gunnarsson. Varafulltrúi: Aðalsteinn Hallgrímsson.
2. Eftirfarandi tillögur voru lagðar fyrir fundinn.

**Tillaga 1**

Aðalfundur BSE haldinn í Hliðarbæ 10. mars 2021 skorar á umhverfis og auðlindaráðherra að skýra það sem fyrst hver sé handhafi kolefnisbindingar skóga sem ræktaðir eru í gegnum samninga bænda við skógrækt ríkisins.

Greinagerð:

Það þarf að skýra það í samningum bænda við skógrækt ríkisins að bændur séu handhafar þeirra kolefniseininga sem skógrækt þeirra bindur og stjórni alfarið nýtingu þeirra.

Hákon Bjarki Harðarson

**Samþykkt samhljóða**.

**Tillaga 2**

Aðalfundur BSE haldinn í Hliðarbæ 10. mars 2021 skorar á umhverfis og auðlindaráðherra að beita sér fyrir því að íslenska ríkið taki á sig kostnað vegna skráningu fornminja við skipulagningu á skógræktarsvæðum að hluta eða öllu leiti.

Greinagerð:

Nú þegar aukin kolefnisbinding er nauðsynleg til að íslenska ríkið geti staðið við alþjóðlegar skuldbindingar sínar í loftslagsmálum er slæmt að mikill kostnaður landeigenda við skráningu fornminja sé farinn að standa í vegi fyrir því að skógræktarsvæði séu skipulögð. Ef ríkið tæki á sig þennan kostnað að hluta eða öllu leiti er ljóst að það myndi flýta fyrir aukinni skógrækt og þar af leiðandi aukinni bindingu á kolefni.

Hákon Bjarki Harðarson

**Samþykkt samhljóða**.

**Tillaga 3**

Aðalfundur Búnaðarsambands Eyjafjarðar, haldinn í Hlíðarbæ 10. mars 2021 felur stjórn að gangast fyrir átaki um hnitsetningu landamerkja á starfssvæði búnaðarsambandsins, með það að markmiði að landamerki allra bújarða innan vébanda BSE verði hnitsett fyrir árslok 2024. Afar mikilvægt er að ekki ríki óvissa eða ágreiningur um landamerki bújarða.

**Greinargerð:** Landamerkjalýsingar eru til fyrir flest allar jarðir á Íslandi. Merkjalýsingar þessar voru að mestu leyti skráðar á síðustu tveimur áratugum 19. aldar í kjölfarið á settum lögum um landamerki nr. 5 frá árinu 1882. Landamerkjalýsingarnar sem hér er vitnað til ganga í daglegu tali almennt undir heitinu landamerkjabréf. Ný lög um landamerki nr. 41 tóku gildi árið 1919 og eru þau í fullu gildi. Í þeim er m.a. kveðið á um að landeiganda sé skylt að gera glöggva skrá um landamerki sé hún ekki tiltæk. Þrátt fyrir að landamerkjabréf hafi verið gerð fyrir flestar jarðir má deila um hversu glögg og örugg sú heimild er. Í texta bréfanna er landamerkjum aðeins lýst með tilvísun í örnefni og kennileiti á jörðinni. Þrátt fyrir tilurð landmerkjabréfanna er vitneskja um rétt landamerki víða að tapast með brotthvarfi eldri kynslóða, og einnig er sú hætta fyrir hendi ef jarðir ganga kaupum og sölum.

Heimild: landlinur.is

Baldur Helgi Benjamínsson, Ytri-Tjörnum

**Samþykkt samhljóða**.

**Tillaga 4**

Aðalfundur Búnaðarsambands Eyjafjarðar, haldinn í Hlíðarbæ 10. mars 2021 veitir stjórn heimild til að vinna að sameiningu Búnaðarsambands Eyjafjarðar, Búnaðarsambands S-Þingeyinga og Búnaðarsambands N-Þingeyinga. Sameiningartillögur verði kynntar félagsmönnum bornar upp til samþykktar eða synjunar á löglega auglýstum aðalfundi.

Greinargerð:

Í tillögum félagsmálanefndar BÍ eru hugmyndir um að stækka og efla félagslegar einingar sem verði 6 á landinu og ein þeirra verði byggð upp af Eyjafirði og Þingeyjarsýslum.   
Sameinuð búnaðarsambönd á svæðinu geti myndað sterka félagslega heild sem verði grunnur í félagskerfi bænda á svæðinu.

Stjórn BSE.

**Samþykkt samhljóða**.

**Tillaga 5**

Aðalfundur Búnaðarsambands Eyjafjarðar, haldinn í Hlíðarbæ 10. mars 2021 tekur

undir framkomnar tillögur stjórnar BÍ um einföldun á félagskerfi bænda og styður

þær fyrir sitt leiti.

Stjórn BSE.

**Samþykkt samhljóða**.

**Tillaga 6**

**Samþykkt samhljóða.**

**Tillaga 7**



**Samþykkt samhljóða**.

**Fjárhagsáætlun 2021:**

Tillaga um að fullt árgjald verði 28.000 kr.

Tillaga um að minna árgjald verði 8.000 kr.

Tillaga um að komugjald í klaufskurði verði 28.000 kr.

Tillaga um að tímagjald í kortateikningu verði 9.950 kr.

Tillaga um sæðingagjöld verði 2.450 kr. á hverja sæðingu.

Áætlaðar tekjur 2021 98.216.000 kr.

Áætluð gjöld 2021 98.262.752 kr.

**Samþykkt samhljóða.**

1. Önnur mál

Helga Hallgrímsdóttir þakkaði fyrir samstarfið í stjórn BSE og óskaði nýrri stjórn og nýjum formanni velfarnaðar í störfum sínum.

Sigurgeir Hreinsson þakkaði Gunnhildi Gylfadóttur hennar störf sem formaður BSE. Þakkaði líka Helgu Hallgrímdsóttur fyrir hennar störf í stjórn BSE. Bauð nýja stjórnarmenn velkomna og óskaði nýjum formanni til hamingju.

Gunnhildur Gylfadóttir þakkaði fyrir samstarfið í stjórninni og Sigurgeiri framkvæmdastjóra sérstaklega fyrir frábært samstarf.

Birgir Arason þakkaði fráfarandi stjórnarmönnum fyrir samstarfið og þakkaði fyrir stuðninginn í formannsstarfið. Sagðis hlakka til vinnu vegna sameiningar BSE og búnaðarsambandanna í Suður- og Norður-Þingeyjarsýslu.

Þakkaði að lokum fyrir góðan fund, þó fámennur væri, óskaði fundarmönnum góðrar heimferðar og sagði fundi slitið.

Helga Hallgrímsdóttir, fundarritari.